ঘুরে বেড়ানো তার আরেকটি শখ। যেন পুরো পৃথিবীকে দেখতে চায়। উপলব্ধি করতে চায় স্রষ্টার সৃষ্টির মাহাত্ম্য আর সৌন্দর্যকে। ছোট বয়সেও সে ঢাকা-চট্টগ্রামের প্রায় সকল পর্যটন স্থান ভ্রমণ করে। তার ফেসবুকে ভ্রমণের সেই ছবিগুলো দেখে মনে হয় সে যদি জীবনে আরো ১৫-২০ বছর সময় পেতো তাহলে পুরো পৃথিবী ঘুরো বেড়াতো। শহীদ আবিদ সব সময় স্মার্ট চলাফেরা করতে খুব পছন্দ করতো। এ ছাড়াও গান শোনা, গানের কোকিল ও চিত্রশিল্পী হওয়ার শখ ছিল আবিদের। লেখালেখিতেও সে ছিল সেরা; শাহাদাতের কয়েকদিন আগে তার লেখা কবিতা ‘মানবতা’ আমাদের মুগ্ধ করেছে।